**Δελτίο Τύπου**

**Αρχίζει η 2η φάση του προγράμματος εργαστηριακού ελέγχου εργαζομένων για μετακίνηση από/προς τις Επαρχίες Λεμεσού και Πάφου**

Μετά την ολοκλήρωση σήμερα το βράδυ της 1ης φάσης του προγράμματος εργαστηριακού ελέγχου των εργαζομένων με τη μέθοδο της μοριακής εξέτασης (PCR test), **ξεκινά από αύριο, 21 Νοεμβρίου 2020, στις 2 το απόγευμα, και μέχρι τις 27 Νοεμβρίου 2020**, η 2η φάση του προγράμματος, με στόχο να υποβληθούν σε εργαστηριακό έλεγχο οι εργαζόμενοι των οποίων έχει παρέλθει η περίοδος των 7 ημερών από τον πρώτο έλεγχο ή/και που θα πραγματοποιήσουν την εξέταση για πρώτη φορά.

Σημειώνεται ότι το συγκεκριμένο πρόγραμμα απευθύνεται **μόνο σε εργαζόμενους που εμπίπτουν στις εξαιρέσεις για μετακίνηση από και προς τις Επαρχίες Λεμεσού και Πάφου**, σύμφωνα με το [Διάταγμα του Υπουργού Υγείας](https://www.pio.gov.cy/coronavirus/uploads/5388%2012%20%2011%202020%20%20PARARTIMA%203o%20MEROS%20I.pdf), ημερομηνίας 12 Νοεμβρίου 2020.

Οι εργαζόμενοι που επιθυμούν να υποβληθούν στην εξέταση θα πρέπει να προσκομίζουν **απαραίτητα Βεβαίωση Εργοδότη σε έντυπη μορφή**, καθώς και ταυτότητα ή διαβατήριο για επαλήθευση στοιχείων. Επίσης, προτρέπονται οι εξεταζόμενοι να συμπληρώνουν ηλεκτρονικά το [Έντυπο Δειγματοληψίας](https://covid19.nipd.com/individual.php) στον σύνδεσμο <https://covid19.nipd.com/transitions.php> και να το προσκομίζουν μαζί τους.

Στον πιο κάτω πίνακα αναφέρονται τα σημεία δειγματοληψίας που θα λειτουργήσουν από αύριο, καθώς και το ωράριο λειτουργίας τους:

|  |  |  |  |
| --- | --- | --- | --- |
| **Επαρχία** | **Σημείο Δειγματοληψίας** | **Ωράριο 21/11/2020** | **Ωράριο 22-27/11/2020** |
| **Λευκωσία** | Χώρος στάθμευσης ΓΣΠ | 2 μ.μ.-6 μ.μ. | 8 π.μ.-6 μ.μ. |
| Χώρος στάθμευσης Μακαρείου Σταδίου (πίσω από τον ΚΟΑ) | 2 μ.μ.-6 μ.μ. | 8 π.μ.-6 μ.μ. |
| **Λεμεσός** | Χώρος στάθμευσης Σταδίου «Σπύρος Κυπριανού» (Παλαί ντε Σπορ - σημείο Α) | 2 μ.μ.-6 μ.μ. | 8 π.μ.-6 μ.μ. |
| Χώρος στάθμευσης Σταδίου «Σπύρος Κυπριανού» (Παλαί ντε Σπορ - σημείο Β) | 2 μ.μ.-6 μ.μ. | 8 π.μ.-6 μ.μ. |
| Πάρκο Γλαύκου Κληρίδη, Γερμασόγια (επί της Οδού Αμερικάνας) | 2 μ.μ.-6 μ.μ. | 8 π.μ.-6 μ.μ. |
| Χώρος πρώην Πισσαρίδη (παρά τον κυκλικό κόμβο Αγίας Φύλας) | 2 μ.μ.-6 μ.μ. | 8 π.μ.-6 μ.μ. |
| Μέγαρο Κοινωνικών Ασφαλίσεων (Φραγκλίνου Ρούσβελτ 80) | 2 μ.μ.-6 μ.μ. | 8 π.μ.-6 μ.μ. |
| **Λάρνακα** | Χώρος στάθμευσης νέου ΓΣΖ (σημείο Α) | 2 μ.μ.-6 μ.μ. | 8 π.μ.-6 μ.μ. |
| Χώρος στάθμευσης νέου ΓΣΖ (σημείο Β) | 2 μ.μ.-6 μ.μ. | 8 π.μ.-6 μ.μ. |
| **Πάφος** | Χώρος στάθμευσης Σταδίου «Στέλιος Κυριακίδης» (Παφιακό – σημείο Α) | 2 μ.μ.-6 μ.μ. | 8 π.μ.-6 μ.μ. |
| Χώρος στάθμευσης Σταδίου «Στέλιος Κυριακίδης» (Παφιακό – σημείο Β) | 2 μ.μ.-6 μ.μ. | 8 π.μ.-6 μ.μ. |
| **Αμμόχωστος** | Χώρος στάθμευσης Σταδίου «Τάσος Μάρκου», Παραλίμνι | 2 μ.μ.-6 μ.μ. | 8 π.μ.-6 μ.μ. |

Οι πολίτες που θα προσέρχονται για δειγματοληψία χρειάζεται απαραίτητα να φέρουν μάσκα και να τηρούν τις αποστάσεις.

\_\_\_\_\_\_\_\_\_\_\_\_\_\_\_\_\_

Υπουργείο Υγείας

20 Νοεμβρίου 2020